Anthony Eden

**Robert Anthony Eden**, 1. jarl av Avon, (1897–1977) var en britisk konservativ politiker som var statsminister i Storbritannia 1955-1957. Han var også utenriksminister i tre perioder: 1935-38, 1940-45 og 1951-55. Han huskes særlig for sin rolle i Suezkrisen i 1956. 

## Bakgrunn
Eden kom fra en konservativ jordeierslekt. Han hadde en eldre og en yngre bror. Den yngre falt da slagkrysseren HMS «Indefatigable» gikk ned under Jyllandsslaget i 1916. 

Eden studerte ved Eton og Christ Church ved University of Oxford. Der tok han eksamen i språk. Han talte flytende fransk, tysk og persisk, dessuten hadde han gode kunnskaper i russisk og arabisk.

## Politikk
Eden var medlem av parlamentet fra 1923 til 1957. Fra desember 1935 var han utenriksminister i Storbritannia, i Stanley Baldwins tredje regjering. Eden fortsatte som utenriksminister da Neville Chamberlain våren 1937 overtok  som statsminister. Eden gikk i februar 1938 av som utenriksminister da statsminister Chamberlain avviste den fredsplan som USAs president, Franklin D. Roosevelt, i skjul hadde lagt fram. Avgangen var en protest mot at Chamberlain vedtok å starte forhandlinger med Benito Mussolini, den fascistiske leder av Italia.

I 1940 kom Eden inn igjen som utenriksminister da Winston Churchill dannet ny regjering i mai. Han var under andre verdenskrig med i alle britiske delegasjoner som Churchill deltok i ved de alliertes toppmøter. Som utenriksminister fra 1951 forhandlet Eden og hans sovjetiske kollega frem en interimsfred i Vietnam i 1954.

Den 7. april 1955 tok Eden over som statsminister i Storbritannia, ved Churchills avgang og etter Churchills ønske. Ved Suezkrisen høsten 1956 sendte han britiske tropper til Egypt, før den israelske invasjonen fant sted. Dette førte Storbritannia inn i bitre kontroverser med flere internasjonale aktører. Egypts president, Gamal Abdel Nasser, hadde etter langvarige forhandlinger med de store europeiske kolonimakter nasjonalisert den økonomisk viktige Suezkanalen, som siden den ble bygd i 1869 var eid av et fransk-britisk aksjeselskap. I strid med Edens forventning var den amerikanske president Dwight D. Eisenhower imot den britisk-franske militæraksjonen.

I 1961 ble han utnevnt til *Earl of Avon*. Han førte så et rolig liv i Wiltshire sammen med sin annen hustru, skrev sine personlige memoarer, *Another World*, og flere bind politiske memoarer. Fra 1945 til 1973 var han kansler for universitetet i Birmingham.

## Memoarer
* *Another World*. London. Doubleday, 1976. 
* *The Eden Memoirs: Facing the Dictators*. London. Casell, 1962. Dekker tiden til1938.
* *The Eden Memoirs: the Reckoning*. London. Casell, 1965. Dekker 1938–1945.
* *The Eden Memoirs: Full Circle*. London. Casell, 1960. Etterkrigskarrieren.

## Litteratur
*  Online free
* Peter G. Boyle: *The Eden-Eisenhower Correspondence, 1955-1957*. The University of North Carolina Press, 2012, ISBN 978-08078--8296-2 
* Alan Campbell Johanson: *Anthony Eden*. Hesperides Press, 2008, ISBN 978-1-4437-2574-3 
* David Dutton: *Anthony Eden: A Life & Reputation*. Oxford University Press, London 1997, ISBN 978-0-340-69139-7
* Thomas Freiberger: *Allianzpolitik in der Suezkrise 1956.* V&R Unipress, Göttingen 2013, ISBN 978-3-8471-0031-7 
* Peter Hennessy: *Having It So Good: Britain In The Fifties*. Penguin Books, 2006, ISBN 978-0-14-100409-9 
* Yvonne Kipp: *Eden, Adenauer und die deutsche Frage*. Schöningh, Paderborn 2002, ISBN 978-3-506-77525-2.
* Keith Kyle: *Suez: Britain's End of Empire in the Middle East*. IB Tauris, London 2011, ISBN 978-1-84885-533-5.
* Robert Rhodes James: *Anthony Eden: A Biography*. McGraw-Hill, London 1987, ISBN 978-0-07-032285-1 
* D.R. Thorpe: *Eden: The Life and Times of Anthony Eden, First Earl of Avon, 1897-1977*. Chatto & Windus, London 2003, ISBN 978-0-7126-6505-6 
* Peter Wilby: *Eden (20 British Prime Ministers of the 20th Century)*. Haus Publishing Ltd, London 2006, ISBN 978-1-904950-65-3

## Referanser


## Eksterne lenker
* 
*